महाभारतम्-02-सभापर्व-058
कृष्णदर्शनाय वसुदेवादीनामागमनम्।।1।।
रामकृष्णाभ्यां पित्रादिवन्दनपूर्वकं बन्धुभ्यो रत्नादिवितरणम्।। 2।।
इन्द्रस्य कृष्णचरितप्रशंसनपूर्वकं स्वलोकगमनम्।। 3।।
<table>				
<td>

	भीष्म उवाच। 	<td>	2-58-1x	
				
<td>

	एवमालोकयाञ्चक्रुर्द्वारकामृषभास्त्रयः। उपेन्द्रबलदेवौ च वासवश्च महायशाः।। 	<td>	2-58-1a2-58-1b	
				
<td>

	ततस्तं पाण्डरं शौरिर्मूर्ध्नि तिष्ठन्गरुत्मतः। प्रीतः शङ्खमुपाध्मासीद्द्विषतां रोमहर्षणम्।। 	<td>	2-58-2a2-58-2b	
				
<td>

	तस्य शङ्खस्य शब्देन सारश्चुक्षुभे भृशम्। ररास च नभः सर्वं तच्चित्रमभवत्तदा।। 	<td>	2-58-3a2-58-3b	
				
<td>

	पाञ्चजन्यस्य निर्घोषं निशम्य कुकुरान्दकाः।  प्रीयमाणाः समाजग्मुरालोक्य मधुसूदनम्।। 	<td>	2-58-4a2-58-4b	
				
<td>

	वसुदेवं पुरस्कृत्य वेणुशङ्खरवैः सह। उग्रसेनो ययौ राजा वासुदेवनिवेशनम्।। 	<td>	2-58-5a2-58-5b	
				
<td>

	आनन्दितुं पर्यचन्स्वेषु वेश्मसु देवकी। रोहिणी च ययौ देशमाहुकस्य च याः स्त्रियः।। 	<td>	2-58-6a2-58-6b	
				
<td>

	हता ब्रह्मद्विषः सर्वे जयन्त्यन्धकवृष्णयटः। एवमुक्तः सह स्त्रीभिरक्षतैर्मधुसूदनः।। 	<td>	2-58-7a2-58-7b	
				
<td>

	ततः शौरिः सुपर्णेन स्वं निवेशनमभ्ययात्। चकाराथ यथोद्देशमीश्वरो मणिपर्वतम्।। 	<td>	2-58-8a2-58-8b	
				
<td>

	ततो धनानि रत्नानि सभायां मधुसूदनः। निधाय पुण्डरीकाक्षः पितुर्दर्शनलालसः।। 	<td>	2-58-9a2-58-9b	
				
<td>

	ततः सान्दीपिनिं पूर्वं ब्राह्मणं चापि भारत। यथान्यायं वासुदेव उपस्पृष्ट्वा महायशाः।। 	<td>	2-58-10a2-58-10b	
				
<td>

	ववन्दे पृथुताम्राक्षः प्रीयमाणो महायशाः। तथाऽश्रुपरिपूर्णाक्षमानन्दभृतचेतसम्।। 	<td>	2-58-11a2-58-11b	
				
<td>

	ववन्दे सह रामेण पितरं वासवानुजः। ताभ्यां च मूर्ध्न्युपाघ्रातः केशवः परवीरहा।। 	<td>	2-58-12a2-58-12b	
				
<td>

	यथाश्रेष्ठमुपागम्य सात्वतान्यदुनन्दनः। सर्वेषां नाम जग्राह दाशार्हाणामधोक्षजः।। 	<td>	2-58-13a2-58-13b	
				
<td>

	ततः सर्वाणि वित्तानि सर्वरत्नमयानि च। व्यभजत्तानि तेभ्योऽथ सर्वेभ्यो यदुनन्दनः।। 	<td>	2-58-14a2-58-14b	
				
<td>

	सा केशवमहामात्रैर्महेन्द्रप्रतिमैः सभा। शुशुभे वृष्णिशार्दूलैः सिंहैरिव गिरेर्गुहा।। 	<td>	2-58-15a2-58-15b	
				
				
<td>

	अथासनगतान्सर्वानुवाच विबुधाधिपः। शुभया हर्षयन्वाचा महेन्द्रस्तान्महायशाः। कुकुरान्धकमुख्यांश्च तं च राजानमाहुकम्।। 	<td>	2-58-16a2-58-16b2-58-16c	
<td>

	इन्द्र उवाच। 	<td>	2-58-17x	
				
<td>

	यदर्थं जन्म कृष्णस्य मानुषेषु महात्मनः। यत्कृतं वासुदेवेन तद्वक्ष्यामि समासतः।। 	<td>	2-58-17a2-58-17b	
				
<td>

	अयं शतसहस्राणि दानवानामरिन्दमः। निहय् पुण्डरीकाक्षः पातालविवरं ययौ।। 	<td>	2-58-18a2-58-18b	
				
<td>

	यच्च नाधिगतं पूर्वैः प्रह्लादबलिशम्बरैः। तदिदं शौरिणा वित्तं प्रापितं भवतामिह।। 	<td>	2-58-19a2-58-19b	
				
<td>

	सपाशं मुरमाक्रमय् पाञ्चजन्यं च धीमता। शिलासङ्घानतिक्रम्य निशुम्भः सगणो हतः।। 	<td>	2-58-20a2-58-20b	
				
<td>

	हयग्रीवश्च विक्रान्तो दानवो निहतो बली। मथितश्च मृधे भौमः कुण्डले चाहृते पुनः।। 	<td>	2-58-21a2-58-21b	
				
<td>

	पुनर्बाणवधे शौरिमादित्या वसुभिः सह। मन्मुखा आगमिष्यन्ति साध्याश्च मधुसूदनम्।। 	<td>	2-58-22a2-58-22b	
				
<td>

	एवमुक्त्वा ततः सर्वानामन्त्र्य कुकुरान्धकान्। सस्वजे रामकृष्णौ च वसुदेवं च वासवः।। 	<td>	2-58-23a2-58-23b	
				
<td>

	प्रद्युम्नसाम्बप्रमुखाननिरूद्धं च सारणम्। बभ्रुं झल्लिं गदं भानुं चारुदेष्णं च वृत्रहा।। 	<td>	2-58-24a2-58-24b	
				
				
<td>

	सत्कृत्य सारणाक्रूरौ पुनराभाष्य सात्यकिम्। सस्वजे वृष्णिराजानमाहुकं कुकुराधिपम्।भोजं च कृतवर्णाणमन्यांश्चान्दकवृष्णिषु।। 	<td>	2-58-25a2-58-25b2-58-25c	
				
<td>

	आमन्त्र्य देवप्रवरैर्वासवो वासवानुजम्। ततः श्वेताचलप्रख्यं गजमैरावतं प्रभुः।। 	<td>	2-58-26a2-58-26b	
				
<td>

	पश्यतां सर्वभातानामारुरोह शचीपतिः। पृथिवीं चान्तरिक्षं च दिवं च वरवारणम्।। 	<td>	2-58-27a2-58-27b	
				
<td>

	मुखाडम्बरनिर्घोषैः पूरयन्तमिवासकृत्। हैमयन्त्रमहाकक्ष्यं हिरण्मयविषाणिनम्।। 	<td>	2-58-28a2-58-28b	
				
<td>

	मनोहरकुथास्तीर्णं सर्वरत्नविभूषितम्। नित्यस्रुतमदस्रावं क्षरन्तमिव तोयदम्।। 	<td>	2-58-29a2-58-29b	
				
<td>

	दिशागजं महामात्रं काञ्चनस्रजमास्थितः। प्रबभौ मन्दराग्रस्थः प्रतपन्भानुमानिव।। 	<td>	2-58-30a2-58-30b	
				
<td>

	ततो वज्मयं भीमं प्रगृह्य परामाङ्कुशम्। ययौ बलवता सार्धं पावकेन शचीपतिः।। 	<td>	2-58-31a2-58-31b	
				
<td>

	तं करेणुगजव्रातैर्विमानैश्च मरुद्गणाः। पृष्ठतोऽनुययुः प्रीताः कुबेरवरुणग्रहाः।। 	<td>	2-58-32a2-58-32b	
				
<td>

	स वायुपक्षमास्थाय वैश्वानरपथं गतः। प्राप्य सूर्यपथं देवस्तत्रैवान्तरधीयत।। 	<td>	2-58-33a2-58-33b	
<td>

	।। इति श्रीमन्महाभारते सभापर्वणि अर्घाहरणपर्वणि अष्टपञ्चाशोऽध्यायः।। 58।। 	<td>		

महाभारतम्/सभापर्व